open-index/open-wikipedia-markdown huggingface dataset:
22 பிமேல் கோட்டயம்

***22 பெண் கோட்டயம்*** என்பது 2012 ஆம் ஆண்டு மலையாள மொழியில் வெளிவந்த இந்திய பழிவாங்கும் திரில்லர் திரைப்படம் ஆகும். இத்திரைப்படத்தினை 22FK என்று சுருக்கமாகவும் அழைத்தார்கள். இத்திரைப்படத்தினை ஆஷிக் அபு இயக்கியிருந்தார். ரிமா கல்லாங்கில் மற்றும் ஃபஹத் பாஷில் முன்னணி கதாப்பாத்திரங்களில் நடித்திருந்தனர். இத்திரைப்படத்திற்கான சிறைச்சாலை பெங்களூரில் அமைக்கப்பட்டு படம்பிடிக்கப்பட்டது.

## கதை
இத்திரைப்படம் கேரளாவில் உள்ள கோட்டயம் நகரத்தைச் சார்ந்த 22 வயதான டெஸ்ஸா என்ற செவிலியரின் கதையாகும். டெஸ்ஸாவை வன்புணர்வும் சித்திரவாதையும் செய்தவர்களை பழிவாங்கும் கதையாக அமைந்திருந்தது.

## விமர்சனம்
இப்படம் ஏப்ரல் 13, 2012 அன்று வெளியிடப்பட்டு, நேர்மறையான விமர்சனங்களைப் பெற்றது.  இப்படம் பாக்ஸ் ஆபிஸில் நல்ல மதிப்பு பெற்றது. இப்படத்தில் சிறப்பான நடிப்பினை வெளிப்படுத்தியமைக்காக ரிமா கல்லிங்கல் சிறந்த நடிகைக்கான கேரள மாநில திரைப்பட விருதை வென்றார்.

## நடிதர்கள்

* ரீமா கல்லிங்கல் - டெஸ்ஸா கே. ஆபிரகாம் 
* பகத் பாசில் - சிரில் சி. மாத்யூ
* பிரதாப் போத்தன் ஹெக்டே 
* ரிஸா சைரியா - டெஸ்ஸா கே. ஆபிரகாம் 
* டி.ஜி ரவி ரவி  
* சதார் 
* ரஷ்மி சதீஷ் 
* ஸ்ரீண்டா அஷப் 
* விஜய் பாபு- பென்னி

## இசை

பாடலுக்கான இசை மற்றும் திரைப் பின்னணி இசை இரண்டும் பிஜிபல் மற்றும் ரெக்ஸ் விஜயன் ஆகியோரால் உருவாக்கப்பட்டது.

## வசூல் நிலவரம்
2012 ஆம் ஆண்டின் குறைவான பட்ஜெட் வெற்றிடங்களில் ஒன்றாகும் *22 FK* .   2.5 கோடி பட்ஜெட்டில் செய்யப்பட்ட படம் பாக்ஸ் ஆபிஸில்  5.2 கோடி வசூல் செய்தது.

## விருதுகள்

; ஆசியத் திரைப்பட விருதுகள் 
* ஆசியத் இளைஞர் சின்னம் விருது - ஃபஹாக் ஃபாஷில் 
; ஆசியாவிஷன் திரைப்பட விருதுகள் (2012)  
* சிறந்த நடிகை - ரிமா காலிங் 
* ஆண்டின் சிறந்த நடிகர் - ஃபஹாக் பாஷில்

; பிலிம்பேர் விருதுகள் தென் ( 2013 )  
* சிறந்த நடிகர் - ஃபஹாக் பாஷில் 
* சிறந்த நடிகை - ரிமா காலிங் 
* சிறந்த திரைப்படம் - *22 பிமேல் கோட்டயம்* (பரிந்துரைக்கப்பட்டது) 
* சிறந்த இயக்குநர் - ஆஷிக் அபு (பரிந்துரைக்கப்பட்டது) 
* சிறந்த துணை நடிகை - ரஷ்மி சதீஷ் (பரிந்துரைக்கப்பட்டது)

; மோகன் ராகவன் விருதுகள் (2012)  
* சிறந்த இயக்குநர் - ஆஷிக் அபு 
; தென்னிந்திய சர்வதேச திரைப்பட விருதுகள் ( 2013 ) 
* எதிர்மறை நாயகன் கதாப்பாத்திரத்தில் சிறந்த நடிகர் - பிரதாப் கே. போத்தன் 
* சிறந்த நடிகை (விமர்சகர்கள்) - ரிமா காலிங்கிள் 
* பரிந்துரை - சிறந்த அறிமுக தயாரிப்பாளர் - ஓ.ஜி. சுனில் 
* பரிந்துரை - சிறந்த இயக்குநர் - ஆஷிக் அபு

## மறு ஆக்கங்கள்
*[[மாலினி 22 பாளையங்கோட்டை|மாலினி 22 பாளையம்கோட்டை]]* என தமிழ் மொழியிலும், *[[மாலினி 22 பாளையங்கோட்டை|மாலினி 22 விஜயவாடா]]* என தெலுங்கு மொழியிலும் இத்திரைப்படம் மறு ஆக்கம் செய்யப்பட்டது. அந்தப் படத்தில் நித்யா மேனன் மற்றும் கிருஷ் ஜே நடித்திருந்தனர்.

## ஆதாரங்களும் மேற்கோள்களும்


## வெளி இணைப்புகள்

*      
*     
* 22 பெண் கோட்டயம் தமிழ் திரைப்பட தரவுத்தளத்தில்

பகுப்பு:பெண்ணியத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:வன்புணர்வு மற்றும் பழிவாங்கும் திரைப்படங்கள்
பகுப்பு:2012 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
சிறீநாத் நாராயணன்

**சிறீநாத் நாராயணன்** (*Srinath Narayanan*) என்பவர் ஓர் இந்திய சதுரங்க விளையாட்டு வீர்ர் ஆவார். சென்னையைச் சேர்ந்த இவர் 1994 ஆம் ஆண்டு பிப்ரவரி மாதம் 14 ஆம் நாள் பிறந்தார். 2012., 2013, 2014 ஆம் ஆண்டுகளில்  நடைபெற்ற உலக சிறுவர் சதுரங்க போட்டிகளில் சிறீநாத் வெற்றி பெற்றார்  இந்திய சதுரங்க மேதையும் கிராண்டு மாசுட்டருமான நிகால் சேரினுக்கு பயிற்சியாளராகப் பணிபுரிகிறார்.

2002 ஆம் ஆண்டில் சிறீநாத் மிகச்சிறு வயது பிடே தரப்புள்ளிகள் பெற்ற சதுரங்க வீர்ர் என்ற பெருமையைப் பெற்றார். 2005 ஆம் ஆண்டு சுலையில் பிரான்சு நாட்டின் பெல்போர்ட்டில் நடைபெற்ற உலக இளையோர் சதுரங்க சாம்பியன் பட்டப் போட்டியில் வெற்றி பெற்று 12 வயதுக்குட்பட்டோருக்கான போட்டியில் தங்கப் பதக்கத்தை வென்றார். இப்போட்டியில் சனான் சுச்கிரோவ், சாம்வேல் டெர்சகாக்யான்,  வெசுலி சோ ஆகியோரை சம்நிலை முறிவு போட்டியில் பெற்ற வெற்றியின் மூலம் தோற்கடித்தார். இவர்கள் அனைவரும் இறுதி சுற்றில் 8.5 புள்ளிகள் எடுத்திருந்தனர். 2010 ஆம் ஆண்டு நடைபெற்ற உலக இளையோர் சதுரங்க ஒலிம்பியாடு போட்டியில் இந்தியாவுக்காக விளையாடிய சிறீநாத் வெள்ளிப் பதக்கத்தை பெற்றுக் கொடுத்தார். 2017 செப்டம்பரில் இவருக்கு கிராண்டு மாசுட்டர் பட்டம் கிடைத்தது.அவருக்கு செப்டம்பர் மாதம் 2017 ஆம் ஆண்டு கிராண்டு மாசுட்டர் பட்டம் வழங்கப்பட்டது..

## மேற்கோள்கள்

## புற இணைப்புகள்
*
*Srinath Narayanan chess games at 365Chess.com

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீரர்கள்
பகுப்பு:தமிழக சதுரங்க வீரர்கள்
பகுப்பு:சென்னை சதுரங்க வீரர்கள்
தகப்பன்சாமி

**தகப்பன்சாமி** (Thagappansamy)  2006 ஆம் ஆண்டு பிரசாந்த் மற்றும் பூஜா நடிப்பில் சிவ சண்முகம் இயக்கத்தில் திருச்சி கோபால்ஜி தயாரிப்பில் வெளியான தமிழ் திரைப்படம். படத்தின் இசையமைப்பாளர் சிறீகாந்து தேவா. தயாரிப்புப் பிரச்சனைகளால் இப்படம் தாமதமாக 28 திசம்பர் 2006 இல் வெளியானது.

## கதைச்சுருக்கம்

கதிர்வேல் (பிரசாந்த்) தனது கிராமத்தின் தண்ணீர் தேவையை பூர்த்திசெய்ய முயற்சிக்கிறான். அவனது கிராமத்தில் தொடர்ந்து மழைப்பொழிவு தவறுவதால், வறட்சி நீடிக்கிறது. எனவே தண்ணீருக்காக ஒரு கிணறு வெட்ட மக்கள் முடிவுசெய்கிறார்கள். நிலத்தடி நீரைக் கணித்துச் சொல்லும் சண்முகத்தை (மகாதேவன்) அழைத்து வருகிறான். சண்முகத்தோடு அவன் மனைவியும், மகள் மரிக்கொழுந்தும் (பூஜா) வருகிறார்கள். எதிர்பாராவிபத்தின் காரணமாக சண்முகம் இறக்கிறார். தொடர்ந்து நீருக்காக செய்யும் முயற்சிகள் தோல்வியடைகிறது.

தங்கள் வாழ்வாதாரத்தைக் காப்பாற்றிக்கொள்ள ஊர்மக்கள் அனைவரும் ஊரைவிட்டு வெளியேறும் கடினமான முடிவைக் கனத்த இதயத்துடன் எடுக்கின்றனர். ராஜஸ்தான் மாநிலத்திலுள்ள பண்ணைக்கு வேலைபார்க்கச்  செல்கின்றனர். அங்கு சென்றபிறகுதான் தாங்கள் அனைவரும் அங்கே கொத்தடிமைகளாக 3 வருட ஒப்பந்தத்தின் அடிப்படையில் அழைத்து வரப்பட்ட விடயமும், அங்கிருந்து வெளியேற முடியாது என்பதும் அவர்களுக்குத் தெரியவருகிறது. ஓய்வின்றி கடினமான வேலைகள் அவர்களுக்குத்  தரப்படுகிறது. நிலக்கிழாரான தாகூர் தாஸ் (வின்சென்ட் அசோகன்) அவர்களை உடல் மற்றும் மனரீதியாகக் கொடுமைப்படுத்துகிறான். அவனது சகோதரி (நமிதா) கதிர்வேலின் சாகசங்களால் ஈர்க்கப்பட்டு அவனை விரும்புகிறாள்.

கதிர்வேல் அந்தக் கொடுமைகளில் இருந்து தன் கிராமத்தினரை எப்படி மீட்டான்? மரிக்கொழுந்தை திருமணம் செய்தானா என்பதே மீதிக்கதை.

## நடிகர்கள்

* பிரசாந்த் - கதிர்வேல் 
* பூஜா - மரிக்கொழுந்து 
* நமீதா - ஸ்வப்னா 
* வின்சென்ட் அசோகன் - தாகூர் தாஸ் 
* மகாதேவன் - சண்முகம் 
* கருணாஸ் 
* தம்பி ராமையா 
* பெசன்ட் ரவி 
* பிரியங்கா

## தயாரிப்பு

அட்டகத்தி, மெட்ராஸ் படங்களின் இயக்குநர் பா. ரஞ்சித் இப்படத்தில் உதவி இயக்குநராகப் பணியாற்றினார்.

## இசை

படத்தின் இசையமைப்பாளர் ஸ்ரீகாந்த் தேவா. படத்தின் பாடல்கள் 15 திசம்பர் 2005 இல் வெளியாகி ஒரு வருடத்திற்குப் பிறகே திரைப்படம் வெளியானது.
 

## மேற்கோள்கள்


பகுப்பு:இந்தியத் தமிழ்த் திரைப்படங்கள்
பகுப்பு:2006 தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:நமிதா நடித்த திரைப்படங்கள்
ஹாரியட் மார்டினோவ்

**ஹாரியட் மார்டினோவ் ** (Harriet Martineau, ; 12 ஜூன் 1802 &ndash; 27 ஜூன் 1876) பிரித்தானிய சமூகத் தத்துவவாதியும் விக் கட்சியின் எழுத்தாளரும் முதல் பெண் சமூகவியலலாளரும் ஆவார். மார்ட்டினோவ் பெண்ணியகண்ணோட்டத்திலிருந்து சமூகம், மதம், உள்நாடு பற்றிய பல சர்ச்சைக்குரிய பல கட்டுரைகளை எழுதியுள்ளார். மேலும் ஆகஸ்ட் காம்ட் எம்பவருடைய எழுத்துகளை மொழிபெயர்ப்பு செய்துள்ளார்.

விக்டோரியா மகாராணி இளமையில் மார்டினோவின் படைப்புகளை விரும்பிப்படித்தார். 1838 இல் தனது முடிசூட்டு விழாவுக்கு மார்டினோவை அழைத்துள்ளார். இச்செய்திகளை மார்னிடோவ் தனது வாசகர்களுக்கு அவரே சுவைபட விவரித்து எழுதியுள்ளார். மார்டினோ தனது சொந்த எழுத்து அணுகுமுறை பற்றி  "ஒரு சமுதாயத்தைப் படிக்கும்போது, முக்கிய அரசியல், மத மற்றும் சமூக அமைப்பு உள்ளிட்ட அனைத்து அம்சங்களிலும் கவனம் செலுத்த வேண்டும்" என்று எழுதினார். பெண்கள் நிலையை புரிந்து கொள்ள ஒரு முழுமையான சமூக பகுப்பாய்வு அவசியம் என்று அவர் நம்பினார்.

புதின எழுத்தாளரான  மார்கரெட் ஓலிபாந்த் என்பவர், "பிறவி விரிவுரையாளராகவும் அரசியல்வாதியுமான மார்ட்டினோ, அநேகமாக தனது தலைமுறையில் ஆண் அல்லது பெண்ணாக ஏதோவொரு தனிப்பட்ட பாலியல் ரீதியாக, குறைந்த அளவு பாதிப்பைக் கொண்டிருந்தார்” எனக்கூறுகிறார்.

## இளமை

மார்டினோ, இங்கிலாந்தின் நார்விச் என்ற இடத்தில் பிறந்தார். எட்டு குழந்தைகள் உள்ள குடும்பத்தில் இவர் ஆறாவது குழந்தையாவார். இவரின் தந்தை தாமஸ் ஒரு துணி உற்பத்தியாளரும், மிகவும் மதிக்கத்தக்க யுனித்தரிய கிறிஸ்துவரும் ஆவார்.மேலும் ஆக்டகன் தேவாலயத்தில் திருப்பணிகள் செய்யும் திருத்தொண்டராகவும் இருந்தார்.  இவரின் தாயார் ஒரு கரும்பாலை மற்றும் பலசரக்கு வியாபாரியின் மகளாவார்.

மார்டினோவின் குடும்பம் பிரஞ்சு ஹூகனாட் வம்சாவளியைச் சேர்ந்தது. மேலும் யுனித்தரியப் பார்வைகளை ஒப்புகொண்டு பின்பற்றியது. இவருடைய உறவினர் அறுவை சிகிச்சை நிபுனரான பிலிப் மெடோவ் மார்டினோவ்(1752–1829) ஆவார். இவருடைய பண்ணை மார்டினோவின் வீட்டிற்கு அருகிலேயே இருந்ததால், மார்டினோவ் இங்கு அதிக நேரத்தைச் செலவழித்தார். மற்றொரு உறவினரான பீட்டர் பின்ச் மார்டினோவ் ஒரு வணிகரும் வள்ளலும் ஆவார். மார்டினோவின் சகோதரர் ஜேம்ஸ் மார்டினோவ் ஒரு தத்துவவாதியும் ஆங்கில ஞானப்பரம்பரையைச் சேர்ந்த மத போதகரும் ஆவார். டயானா போஸ்ட்லித்வைட் என்பவருடைய கூற்றுப்படி, மார்டினோவ் தனது தாயாரோடு மிகக் குறைந்த அளவே அன்பும் அதே நேரத்தில் அவநம்பிக்கையும் கொண்டிருந்தார். அவருடைய பிற்கால எழுத்துகளில் இது வெளிப்பட்டது.

## மேற்கோள்கள்

பகுப்பு:ஆங்கிலேய எழுத்தாளர்கள்
பகுப்பு:பெண் எழுத்தாளர்கள்
பகுப்பு:1802 பிறப்புகள்
பகுப்பு:1876 இறப்புகள்
பக்தி குல்கர்ணி

**பக்தி குல்கர்ணி** (*Bhakti Kulkarni*) என்பவர் ஓர் இந்திய சதுரங்க விளையாட்டு வீராங்கனை ஆவார் ). கோவாவைச்  சேர்ந்த  இவர் 1992 ஆம் ஆண்டு மே மாதம் 19 ஆம் நாள் பிறந்தார். 2012 ஆம் ஆண்டு இவர் ஒரு பெண்கள் சதுரங்க கிராண்டு மாசுட்டர் ஆனார் .

## வாழ்க்கை வரலாறு

2011 ஆம் ஆண்டு நடைபெற்ற ஆசிய இளையோர் சதுரங்க சாம்பியன் பட்டப் போட்டியில் குல்கர்னி வெற்றி பெற்றார் .. 2013 இல் செக் குடியரசின் விசோனியாவில் நடைபெற்ற அனைத்துலக பெண்கள் சதுரங்க சாம்பியன் பட்டப் போட்டியில் முதல் இடத்தைப் பிடித்தார் .. 2016 ஆம் ஆண்டிலும் ஆசிய பெண்கள் சதுரங்கச் சாம்பியன் பட்டத்தை இவர் வெற்றி கண்டார் .
  
2009, 2016 ஆம் ஆண்டுகளில் நடைபெற்ற ஆசிய குழு சாம்பியன் பட்டப் போட்டியில் இந்திய அணியின் சார்பாக குல்கர்னி கலந்து கொண்டு விளையாடினார். 2009 ஆம் ஆண்டு தனிநபர் பிரிவில் மட்டும் வெண்கலப் பதக்கத்தை இவர் கைப்பற்றினார் .
 
## மேற்கோள்கள்
 
## புற இணைப்புகள்
*
*Bhakti Kulkarni chess games at 365Chess.com

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீராங்கனைகள்
பகுப்பு:சதுரங்கப் பேராதன்கள்
கரோலின் அந்தோனிப்பிள்ளை

**கரோலின் அந்தோனிப்பிள்ளை** (*Caroline Anthonypillai*, அக்டோபர் 8, 1908 – சூலை 7, 2009) இலங்கையின் இடதுசாரித் தலைவர் ஆவார். இவருடைய கணவர், இலங்கைத் தொழிற்சங்க அமைப்பாளரும் இந்திய அரசியல்வாதியுமான எஸ். சி. சி. அந்தோனிப்பிள்ளை ஆவார். கரோலின், இடதுசாரி இயக்கத்தின் முன்னணி ஒளி என சில நேரங்களில் அழைக்கப்படுகிறார்.

## இளமை
கரோலினின் இயற்பெயர் டொனா கரோலின் ரூபசிங்க குணவர்தனா என்பதாகும். இவர், 1908 அக்டோபர் 8 இல் இலங்கையின் அவிசாவளை எனுமிடத்தில் பிறந்தார். இவரின் தந்தை டொன் யாக்கோலிசு ரூபசிங்க குணவர்தனா கிராமத் தலைவராகவும், பிரித்தானிய முகவராகவும் இருந்தார். கரோலினின் உடன் பிறந்தவர்கள் எட்டுப் பேர். இவருடைய சகோதரர் புகழ்பெற்ற இடதுசாரித் தலைவர்களில் ஒருவரான பிலிப் குணவர்தனா ஆவார். ஓர் இனவாதப் பிரச்சனையில் அவரின் தந்தை பிரித்தானியர்களால் கைது செய்யப்பட்டதை அடுத்து, கரோலின் ஒரு பௌத்த பெண்கள் பள்ளியில் சேர்க்கப்பட்டார். அங்கு இவர் தேசியவாதக் கருத்துகளை அறியும் வாய்ப்புக் கிடைத்தது. படிப்பு முடிந்ததும் தனது கிராமத்திற்குத் திரும்பி புத்தப் பள்ளியில் கற்பித்தல் பணியில் ஈடுபட்டார்.

அக்காலத்தில் தொழிலாளர் இயக்கத்தில் சேர விரும்பிய பல தமிழர்களில் ஒருவரான அந்தோனிப்பிள்ளை சிங்களம் கற்க விரும்பினார். அதற்காகக் கரோலினை நாடினார். அந்தோனிப்பிள்ளை தமிழ் கிறித்தவர்; கரோலின் சிங்கள பௌத்தர். அந்தோனிப்பிள்ளையை விட கரோலின் ஆறுவயது மூத்தவர்; ஆயினும் இருவரும் 1939 இல் திருமணம் செய்துகொண்டனர். இவர்களுக்கு நான்கு குழந்தைகள் உள்ளனர்.

## போருக்கு முந்தைய செயல்பாடுகள்
கரோலின் 1931 இல், அரசியலில் ஈடுபடத் தொடங்கினார். அவரது சகோதரருக்கு தேர்தலில் போட்டியிட பெரும் உதவியாகவும் இருந்தார். இது சமூக நீதிக்கான அவரது உறுதிப்பாட்டை ஆழப்படுத்தியது. குடியேற்ர அரசாங்கத்தால் புறக்கணிக்கப்பட்ட இரண்டாம் உலகப் போரின் இலங்கைப் போர் வீரர்களுக்கு சமமான உரிமைகளைப் பெறுவதற்காக அவர் பல எதிர்ப்புப் பேரணிகளில் பங்கு கொண்டார். 1935 ஆம் ஆண்டில், இவருடைய சகோதரர்கள் ஹாரி, பிலிப், இராபர்ட் ஆகியோருடன் இணைந்து, இலங்கையின் முதல் அரசியல் கட்சியான லங்கா சமசமாஜக் கட்சியை நிறுவ உதவியாக இருந்தார். அந்தோனிப்பிள்ளையைத் திருமணம் செய்த பின்பு இருவரும் இலங்கையின் மலையகத்திற்குச் சென்று அங்குள்ள மலையகத் தமிழர்களின் தொழிலாளர் குழுக்களை ஒழுங்கமைத்தனர்.

## போர்க்கால செயற்பாடுகள்
ஒரு தீவிர திரொட்சுக்கியவாதியாக இருந்த கரோலினும், அந்தோனிப்பிள்ளையும் ஏகாதிபத்தியத்தின் ஒரு உதாரணமாகக் போரை எதிர்த்தனர். பிரித்தானிய அரசு லங்கா சமசமாஜக் கட்சி உறுப்பினர்களைத் தேடி கைது செய்தனர். 1942-இல், கரோலின் த்னாது கணவரை தமிழ்நாடு, மதுரையில் இணைந்து விடுதலைப் போராட்டத்தை முன்னெடுத்தார். மும்பையில் இவரது சகோதரர் பிலிப் குணவர்தனா கைது செய்யப்பட்டதை அடுத்து, கரோலின் தனது இரு குழந்தைகளின் பாதுகாப்புக் கருதி இலங்கை திரும்பினார்.

## போருக்குப் பிந்தைய செயற்பாடுகள்
போருக்குப் பின்னர், அந்தோனிப்பிள்ளையும் கரோலினும் மதுரைக்குத் திரும்பிச் சென்று, தொழிற்சங்க நடவடிக்கைகளில் ஈடுபட்டனர். மதுரையில், நெசவுத் தொழிலாளர்களின் நலனுக்காகப் பல ஆர்ப்பாட்டங்களில் ஈடுபட்டு, அவர்களுக்காகத் தொழிற்சங்கக் கோரிக்கைகளைப் பெற்றுக் கொடுத்தார்.

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:இலங்கைப் பெண் அரசியல்வாதிகள்
பகுப்பு:இலங்கைப் பெண்கள்
பகுப்பு:சிங்கள அரசியல்வாதிகள்
பகுப்பு:1908 பிறப்புகள்
பகுப்பு:2009 இறப்புகள்
பகுப்பு:லங்கா சமசமாஜக் கட்சி அரசியல்வாதிகள்
பகுப்பு:இலங்கை பௌத்தர்கள்
படிகக்கூடு ஆற்றல்

படிகத் திண்மம் ஒன்றின் **படிகக்கூடு ஆற்றல்** (Lattice Energy) என்பது அயனிகள் ஒன்றாய்ச் சேர்ந்து, சேர்மம் ஒன்றின் மூலக்கூற்றினை உருவாக்கும் போது வெளியிடப்படும் ஆற்றலாகும். சேர்மத்தை உருவாக்கும் பொருட்டு அயனிகள் இணையும் போது தேவைப்படும் பிணைப்பு விசையை அளவிட இது பயன்படுகிறது. இந்தப் படிகக்கூடு ஆற்றலானது சேர்மத்தின் பல செயல்முறைப் பண்புகளான கரைதிறன், கடினத்தன்மை மற்றும் எளிதில் ஆவியாகக்கூடிய தன்மை ஆகியவற்றோடு மிக நெருங்கிய தொடர்புடைய பண்பாகும். படிகக்கூடு ஆற்றலானது, போர்ன் - ஏபர் சுழற்சியைப் பயன்படுத்தி கணக்கிடப்படுகிறது அல்லது வருவிக்கப்படுகிறது. அயனிச்சேர்மங்களின் நிலைத்தன்மையை விளக்குவதற்கு படிகக்கூடு ஆற்றல் பயன்படுத்தப்படுகிறது. வாயு நிலையிலுள்ள அயனிகளைப் பிரித்தெடுப்பதில் உள்ள சிரமத்தின் காரணமாக, படிகக்கூடு ஆற்றலை நேரடியாக மதிப்பிட முடியாது. ஆனால், இந்த ஆற்றல் மதிப்பினை போர்ன்-ஏபர் சுழற்சியைப் பயன்படுத்தி கணக்கிடலாம்.

## மேற்கோள்கள்

பகுப்பு:இயற்பியல் வேதியியல்
மோனோசோடியம் பாசுபேட்டு

**மோனோசோடியம் பாசுபேட்டு** (*Monosodium phosphate*) என்பது சோடியம் டையைதரசன் பாசுபேட்டு (H2PO4−) எதிர்மின் அயனியுடன் சேர்ந்திருக்கும் ஒரு கனிம வேதியியல் சேர்மமாகும். இதை ஒற்றைக்கார சோடியம் பாசுப்பேட்டு, சோடியம் டையைதரசன் பாசுபேட்டு மற்றும் எம்.எசு.பி என்ற சுருக்கப் பெயர்களாலும் அழைப்பர். அறியப்படுகின்ற பல சோடியம் பாசுபேட்டுகளுள் ஒன்றான இதுவும் பொதுவான தொழிற்சாலை பயன்பாட்டு வேதிப்பொருளாகும். நீரிலி வடிவத்திலும் ஒற்றை மற்றும் இருநீரேற்று வடிவபாசுபேட்டுகளாகவும் மோனோசோடியம் பாசுபேட்டு காணப்படுகிறது .
 
## தயாரிப்பு

பாசுபாரிக் அமிலத்தை பகுதி நடுநிலையாக்கல் வினையின் மூலம் மோனோசோடியம் பாசுபேட்டு தயாரிக்கப்படுகிறது. இச்சேர்மத்தின் காடித்தன்மை எண் (pKa) மதிப்பு 6.8-7.2 என கணக்கிடப்பட்டுள்ளது. இம்மதிப்பு pKa வை உறுதிப்படுத்தும்போது காணப்படும் இயற்பிய வேதியியல் தன்மைகளை அடிப்படையாகக் கொண்டதாகும் .
 
169 °செல்சியசு வெப்பநிலைக்கு மேலாக மோனோ சொடியம் பாசுபேட்டை சூடுபடுத்தும்போது தொடர்புடைய சோடியம் அமில பைரோபாசுபேட்டு உருவாகிறது 

:2 NaH2PO4   →   Na2H2P2O7  +  H2O

## பயன்கள்

உணவுகளிலும் நீரை தூய்மையாக்கும் செயல்முறையிலும் பாசுபேட்டுகள் பயன்படுகின்றன. இவ்வுப்பு போன்ற பல்வேறு வகையான சோடியம் பாசுபேட்டு கலவைகளை பயன்படுத்துவதன் மூலம் pH மதிப்பு பொதுவாகச் சரிசெய்யப்படுகிறது. சோடியம் குளோரைடு சமான அல்லது இ-மதிப்பு 0.49 என்றும் 4.5 பகுதி தண்ணீரில் இவ்வுப்பு கரையுமென்றும் கூறப்படுகிறது. 

### உணவு சேர்பொருள்

விலங்கு உணவுப் பொருள்கள், பற்பசைகள், ஆவியாக்கப்படும் பால் ஆகியவற்றில் மோனோ சோடியம் பாசுபேட்டு உணவு சேர் பொருளாகப் சேர்க்கப்படுகிறது. பாகுமை மிகுத்தல் முகவராகவும், பால்மமாக்கியாகவும் இச்சேர்மம் பயன்படுத்தப்படுகிறது. 
 
### மக்னீசியம் கண்டறிதல்

உப்புகளில் மக்னீசியம் உள்ளதாவென கண்டறியும் சோதனைகளில் மோனோ சோடியம் பாசுபேட்டு பயன்படுகிறது. மக்னீசியம் கலந்துள்ள ஓர் உப்புடன் அமோனியம் குளோரைடு, அமோனியம் ஐதராக்சைடு, மோனோசோடியம் பாசுபேட்டு ஆகியவற்றை நீரிய அல்லது நீர்த்த ஐதரோ குளோரிக் அமிலக் கரைசலுடன் சேர்த்து வினைபுரியச் செய்தால் வெண்மை நிற வீழ்படிவு தோன்றும். இவ்வாறு வீழ்படிவு தோன்றுவது மக்னீசிய அயனிகளின்  இருப்பை தெரிவிக்கிறது. 

## மேற்கோள்கள்

பகுப்பு:சோடியம் சேர்மங்கள்
பகுப்பு:பாசுபேட்டுகள்
நேசனல் மெட்ரிக் மேல்நிலைப் பள்ளி

**நேசனல் மெட்ரிக் மேல்நிலைப் பள்ளி**  என்பது தமிழ்நாட்டின் கோயம்புத்தூர் மாவட்டம், மேட்டுப்பாளையம், நேசனல் நகரில்   செயற்பட்டுவரும் மெட்ரிக் மேல்நிலைப்பள்ளி ஆகும். இங்கு 12 ஆம் வகுப்புவரை வகுப்புகள் உள்ளன. 2003ஆம் ஆண்டில் தொடங்கப்பட்ட  இந்தப் பள்ளியில் மாணவர்களின் திறனை வளர்க்கும் விதமாக இலக்கிய மன்றம், அப்துல்கலாம் அறிவியல் மன்றம், கணிணி ஆய்வகம், நூலகம் போன்றவை செயல்படுகின்றன.

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்
## மேற்கோள்கள்

பகுப்பு:கோயம்புத்தூர் மாவட்டத்திலுள்ள தனியார் பள்ளிகள்
செயசிறீ காடில்கர் பாண்டே

**செயசிறீ காடில்கர் பாண்டே** (*Jayshree Khadilkar Pande*) என்பவர் ஓர் இந்திய சதுரங்க விளையாட்டு வீராங்கனை ஆவார். இவர் 1962 ஆம் ஆண்டு ஏப்ரல் மாதம் 25 ஆம் நாள் பிறந்தார். 1979 ஆம் ஆண்டு பெண் அனைத்துலக மாசுட்டர் என்ற பட்டம் இவருக்கு வழங்கப்பட்டது. இந்த தகுதியைப் பெற்ற முதலாவது இந்திய சதுரங்க வீராங்கனை என்ற பெருமை இவருக்கு உண்டு . இந்திய பெண்கள் சாம்பியன் பட்டத்தை நான்கு முறை செயசிறீ வென்றுள்ளார் 

.

காடில்கர் சகோதரிகள் வசந்தி , செயசிறீ, ரோகிணி மூவரும் இந்திய பெண்கள் சதுரங்கச் சாம்பியன் பட்டப் போட்டிகளில் ஆதிக்கம் செலுத்தினர். போட்டிகளின் முதல் பத்தாண்டுகளில் அனைத்து பட்டங்களையும் இவர்களே வென்றனர் .  
நவகாளி என்ற செய்தித்தாளில் ஆசிரியர், அச்சிடுபவர், வெளியிடுபவர் என்ற பன்முகங்கள் செயசிறீக்கு சொந்தமானவையாகும் .   
## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீராங்கனைகள்
லேடீஸ் அன்ட் ஜென்டில்வுமன்

**லேடீஸ் அன்ட் ஜென்டில்வுமன்** (*Ladies and Gentlewomen*)  இது தமிழ் மொழியில் வந்துள்ள ஆவணப்படமாகும். மாலினி ஜீவரத்னம் இயக்கிய இதனை பா. ரஞ்சித் தயாரித்துள்ளார். ஓரினச் சேர்க்கையாளர்களின் வாழ்க்கை, காதல் மற்றும் தற்கொலை போன்றவற்றை இபடம் பேசுகிறது.  இதில் இசையமைப்பாளர் ஜஸ்டின் பிரபாகரன் அவர்களுக்கான பாடல் ஒன்றை தந்துள்ளார். மேலும் தமயந்தி, குட்டி ரேவதி ஆகியோர் பாடல்களை எழுதியுள்ளனர்.

## கதை
திஜா மற்றும் பிஜா ஆகிய இருவரின் வாழ்க்கையை இந்த ஆவணப் படம் விவரிக்கிறது, இராஜஸ்தானில் இருந்த ஓரினச் சேர்க்கையாளர்களின் கதையையும், தமிழ்நாட்டின் வாய்வழிக்கதையாக சொல்லப்பட்டு வந்த பாப்பாத்தி மற்றும் கருப்பாயி ஆகியவர்களைப் பற்றி பேசுகிறது.. சமூகத்தில் வாழும் சமூகச் செயல்பாட்டாளர்கள், பத்திரிக்கையாளர்கள், வழக்குரைஞர்கள் மற்றும் பொதுமக்கள் ஆகியோர்களில் அகனள், அகனன், ஈரர், திருனர் போன்றோர் உள்ளடங்கியிருப்பார்கள். ஓரினச் சேர்க்கையாளர்களை ஆணவக் கொலைகளிலிருந்து தடுப்பதும், அவர்களை விந்தையான மனிதர்களாக  பார்க்காமலிக்கச் செய்வதும், அவர்களின் தற்கொலை முயற்சியைத் தடுப்பதுவுமே தனது முக்கிய நோக்கமென இயக்குநர் தெரிவித்திருந்தார்.

## தயாரிப்பு
ஓராண்டுக்கும் மேற்பட்டு இதற்கான ஆராய்ச்சியில் ஈடுபட்டு முடிவில் இப்படத்தை முடிக்க மூன்றாண்டுகள் ஆகி விட்டதென இயக்குநர் தெரிவித்திருந்தார். ஓரினச் சேர்க்கையாளர்களின் இறப்பும், அவர்களின் வேதனையும் அனைவருக்கும் தெரியப்படுத்தப்பட வேண்டுமென்பதே தனது முக்கிய குறிக்கோளாக இருந்தது என அவர் மேலும் தெரிவித்தார்.. 85க்கும் மேற்பட்ட இது போன்ற விந்தையான பெண்களை தனது ஆராய்ச்சியில் சந்தித்ததாகவும், அவர்களில் பெரும்பாலோனோர் தங்களை வெளிப்படுத்திட விரும்பவில்லை எனவும் தெரிவிக்கிறார். 2017 சனவரி 8 அன்று சென்னையில் நடைபெற்ற ரெயின்போ திரைப்பட விழாவில் இது திரையிடப்பட்டது.

## விருதுகள்
நார்வே தமிழ்த் திரைப்பட விழாவில் சிறந்த ஆவணப்பட விருதினை பெற்றது. புனே பன்னாட்டு விந்தைத் திரைப்பட விழாவில் திரையிடுவதற்கு தகுதி பெற்றது. மேலும் உலக அளவில் பல பாராட்டுகளை இது பெற்றது. இந்த ஆவணப்படம் ஏழு வெவ்வேறு திரைப்பட விழாக்களில் திரையிடப்பட்டு அதில் சிறந்த ஆவணப்படமாக மூன்று விருதுகளை பெற்றுள்ளது. சென்னை பன்னாட்டு விந்தைத் திரைப்பட விழா, பெங்களூரு பன்னாட்டுவிந்தைத் திரைப்பட விழா, ஐதரபாத் பன்னாட்டு விந்தைத் திரைப்பட விழா போன்றவற்றில் இது பலரது பாராட்டையும் பெற்றது.

;2017 சென்னை ரெயின்போ திரைப்பட விழா
* வெற்றி: சிறந்த ஆவணப்படம்

;2017 நார்வே தமிழ்த் திரைப்பட விழா
* வெற்றி: சிறந்த ஆவணப்படம்

## மேற்கோள்கள்

பகுப்பு:2018 தமிழ்த் திரைப்படங்கள்
பகுப்பு:2018 ஆங்கிலத் திரைப்படங்கள்
பகுப்பு:இந்திய ஆங்கிலத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள்
பகுப்பு:தமிழ் ஆவணத் திரைப்படங்கள்‎
பகுப்பு:ந.ந.ஈ.தி ஆவணப்படங்கள்
பகுப்பு:இந்திய மெய்ப் புனைவாக்கப் படங்கள்
எஸ். பி. கே. மெட்ரிக் மேல்நிலைப் பள்ளி

**எஸ்.பி.கே. மெட்ரிக் மேல்நிலைப் பள்ளி** (*SPK Matriculation Hr.Sec.School*) என்பது தமிழ்நாட்டின், நாமக்கல் மாவட்டம், திருச்செங்கோட்டில் உள்ள ஒரு மேநிலைப் பள்ளியாகும்.
இப்பள்ளியானது 2002 ஆண்டு துவக்கப்பட்ட பள்ளியாகும். 2018 ஆண்டு காலகட்டத்தில் இப்பள்ளியில் 1200 மாணவர்கள் பயின்று வருகின்றனர். இரு பாலருக்கும் தனித்தனி விடுதி வசதி உள்ளது.

## மேற்கோள்கள்

## வெளி இணைப்புகள்
பள்ளியின் இணையப்பக்கம்

பகுப்பு:நாமக்கல் மாவட்டத்திலுள்ள பள்ளிகள்
கீழ்க்கால் வெளியெலும்பு

**கீழ்க்கால் வெளியெலும்பு** கீழ்க்காலில் உள்ள இரு எலும்புகளில் மெல்லிய வெளி எலும்பு ஆகும். இது மேல் மற்றும் கீழ் கீழ்க்கால் எலும்பு மூட்டு மேலும் கணுக்கால் மூடில் பங்கு வகிக்கிறது. இது முழங்கால் மூடில் பங்குபெறவில்லை.
## அமைப்பு
கீழ்க்கால் எலும்புகளில் இது மெல்லிய எலும்பு ஆகும். இது ஒரு நீளமான உருளை வடிவ எலும்பு ஆகும். இவ்வெலும்பு மேல் முனை, கீழ் முனை மற்றும் நடுவே தண்டு பகுதியை கொண்டது.


File:Fibula - animation.gif|அமைவிடம் சிவப்பு வண்ணத்தில் 
File:Human fibula.stl|முப்பரிமாண படம் 
File:Right fibula - close-up - animation.gif|வடிவம் 
File:Gray263.png|எலும்பு உருவாதல் 
File:Gray262.png |வலது எலும்பின் கீழ் முனை உட்புறத்தோற்றம் 
File:Slide5CEC4.JPG|கணுக்கால் மூட்டு 
File:Slide1besa.JPG|முழங்கால் மூட்டு 

## குருதி ஊட்டம்
கீழ்க்கால் வெளியெலும்பு தமக்கு தேவையான குருதி ஊட்டத்தை கீழ்க்கால் வெளியெலும்பு தமனி (ஆங்கிலம்:**Fibular artery**) மூலம் பெறுகிறது.

## மேற்கோள்கள்

பகுப்பு:எலும்புகள்
பகுப்பு:தூக்கவெலும்புக்கூடு
ஐ ஸ்பிட் ஆன் யுவர் கிரேவ் (2010 திரைப்படம்)

***ஐ ஸ்பிட் ஆன் யுவர் கிரேவ்*** என்பது 2010 இல் வெளிவந்த அமெரிக்கத் திரைப்படம் ஆகும். இத்திரைப்படம் 1978 ஆம் ஆண்டு வெளியான *[[ஐ ஸ்பிட் ஆன் யுவர் கிரேவ் (1978 திரைப்படம்)|ஐ ஸ்பிட் ஆன் யுவர் கிரேவ்]]* திரைப்படத்தினை அதே பெயரில் மறு ஆக்கம் செய்வதாகும்.  இத்திரைப்படம் ஸ்டீவன் ஆர். மன்ரோ என்பவரால் இயக்கப்பட்டது.

சாரா பட்லர், சாத் லிண்ட்பெர்கின், டேனியல் பிரஞ்சுஸ், ரோட்னி ஈஸ்ட்மன், ஜெஃப் பிரன்சன், மற்றும் ஆண்ட்ரூ ஹோவர்ட் ஆகியோர் இத்திரைப்படத்தில் நடித்திருந்தனர்.

## நடிகர்கள்

* சாரா பட்லர் - ஜெனிபர் ஹில்ஸ்
* ரோட்னி ஈஸ்ட்மேன் - ஆண்டி
* டேனியல் பிரான்சிஸ் -ஸ்டான்லி
* ஜெஃப் பிரான்சன் ஜான் "ஜானி" மில்லர்
* ஆண்ட்ரூ ஹோவர்ட் ஷெரீஃப் ஸ்டோர்ச்
* சாட் லிங்பெர்க் என மத்தேயு, பிளம்பர்
* வால்டர் டிரேசி - ஏர்ல்
* மேல்லி மில்லிங்கன் - திருமதி. ஸ்டோர்ச், ஷெரிப் மனைவி
* சாக்சன் ஷார்பினோ ஷெரிப் மகள்
* அம்பர் விடியல் லாந்துரம் வாயு நிலையத்தில் வேலைசெய்யும் பெண்

## தொடர்கள்
இத்திரைப்படத்தின் தொடர்ச்சியாக *[[ஐ ஸ்பிட் ஆன் யுவர் கிரேவ் 2]]* என்ற படம் வெளியிடப்பட்டது. ஸ்டீவன் ஆர். மன்றோ இத்திரைப்படமத்தை இயக்கியுள்ளார். செப்டம்பர் 20, 2013 அன்று இத்திரைப்படம் வெளிவந்தது.

## ஆதாரங்கள்


## வெளி இணைப்புகள்

* (அமெரிக்க)
*  [இறந்த இணைப்பு] (இங்கிலாந்து)
*  (ரஷ்யா)
* 
* 
* நான் உங்கள் கல்லறை மீது காறி மணிக்கு பாக்ஸ் ஆபீஸ் மோஜோ
* 

பகுப்பு:வன்புணர்வு மற்றும் பழிவாங்கும் திரைப்படங்கள்
பகுப்பு:பெண்ணியத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2010 திரைப்படங்கள்
முழங்காற்சில்லு

**முழங்காற்சில்லு** முழங்கால் மூட்டின் ஒரு பகுதியாகும். இது தொடை எலும்பின் கீழ் முனையில் அமைந்துள்ளதால் முழங்கால் மூட்டின் முன்புற மூட்டு பகுதி பாதுகாக்கப்படுகிறது. இது ஒருசில பாலூட்டிகளைத் தவிர்த்து மற்ற எல்லா பாலூட்டிகளிலும் காணப்படுகிறது.

## அமைப்பு
இது சில்லு வகை சிறுவெலும்பு ஆகும். முழங்காற்சில்லு முக்கோண வடிவம் கொண்டது. இதன் கூம்பு வடிவம் கீழ்நோக்கி அமைந்துள்ளது.  

Patella ant.jpg|இடது முழங்காற்சில்லு, முன்புறத் தோற்றம் 
Patella post.jpg|இடது முழங்காற்சில்லு, பின்புறத் தோற்றம் 


## மேற்கோள்கள்

பகுப்பு:எலும்புகள்
பகுப்பு:தூக்கவெலும்புக்கூடு
போத்தா பிரத்தியுசா

**போத்தா பிரத்தியுசா** (*Bodda Pratyusha*)  என்பவர் இந்தியவைச் சேர்ந்த சதுரங்க வீராங்கனை ஆவார் . இவர் ஆந்திரப்பிரதேச மாநிலம், கிழக்கு கோதாவரி மாவட்டத்திலுள்ள துனி என்ற நகரில் 1997 ஆம் ஆண்டு பிறந்தார். இந்நகரிலுள்ள சிறீ பிரகாசு வித்யா நிகேதனில் கல்வி கற்றார்.  2012 ஆம் ஆண்டு இந்திய சதுரங்க சாம்பியன் பட்டப் போட்டியின் 17 வயதுக்கு உட்பட்டோர் பிரிவில் சாம்பியன் பட்டம் பெற்றார் .  2015 ஆம் ஆண்டு ஏப்ரல் மாதத்தில் பெண்கள் அனைத்துலக மாசுட்டர் என்ற பட்டத்தையும் வென்றார் .

2016 சூன் மாதத்தின் நிலவரப்படி  பிடே வழங்கும் உலக தரவரிசை புள்ளிகள் பிரதியுசாவிற்கு 2346 என இருந்தது. கோனேரு அம்பி, துரோணவள்ளி அரிகா மற்றும் இலட்சுமி சாகிட்டி ஆகியோரை அடுத்து போத்தா பிரதியுசா நான்காவதாக பெண்கள் அனைத்துலக மாசுட்டர் பட்டம் வென்ற தெலுங்குப் பெண்ணாகக் கருதப்படுகிறார் . என்.வி.எசு. இராம இராசு இவருக்குப் பயிற்சியாளராக இருக்கிறார். 
 
## மேற்கோள்கள்

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீரர்கள்
பகுப்பு:இந்தியப் பெண் விளையாட்டு வீரர்கள்
பகுப்பு:ஆந்திரப் பிரதேச மக்கள்
கணுக்கால் எலும்பு

ஒரு பாதத்தில் கணுக்கால் எலும்புகள் கூட்டமைப்பில்  7 எலும்புகள் உள்ளடைக்கியது. இவைகள் கீழ்க்கால் எலும்புகளின் கீழ்முனைக்கும் அனுகணுக்கால் எலும்புகளுக்கும் இடையே அமைந்துள்ளது. கணுக்கால் எலும்புகள் நடு பாதத்தையும், குதியையும் உருவாக்குகிறது. சில உயிரினங்களில் எண்ணிக்கை மாற்றமோ அல்லது எலும்புகள் இணைந்தோ காணப்படுகிறது.

## மேற்கோள்கள்

பகுப்பு:எலும்புகள்
பகுப்பு:தூக்கவெலும்புக்கூடு
திருநாதர் குன்றுகள்

**திருநாதர் குன்றுகள்**, தமிழ்நாட்டின் விழுப்புரம் மாவட்டம், செஞ்சி வட்டம், செஞ்சிக் கோட்டைக்கு  வடக்கே உள்ளது. இம்மலையை சிறுகடம்பூர் மலையென்றும், இப்பகுதியை சிம்மபுரி என்றும் அழைப்பர். திருநாதர் குகைக் குன்றுகளில் கிபி 4 - 5-ஆம் நூற்றாண்டுகளில் சமணர்களின் 24 தீர்த்தங்கரர்களின் அமர்ந்த நிலை இரண்டடுக்குச் சிற்பங்களும், முதிர்ந்தநிலை பிராமி எழுத்துமுறையிலிருந்து, வட்டெழுத்தாக தமிழ் எழுத்துகள் வளர்ந்த, மாறுதல் அடைகிற காலகட்டத்தைச் சேர்ந்த கல்வெட்டு இங்குதான் முதன்முதலில் காணப்படுகிறது. இச்சமணத் தலத்தை தமிழ்நாடு அரசு தொல்லியல் துறை பராமரிக்கிறது. 

## தமிழுக்கு எழுத்தைத் தந்த மலை
மலையின் சிறப்பாக, ‘ஐ’ எனும் தமிழ் எழுத்து, திருநாதர்குன்று கல்வெட்டில்தான் முதலில் காணப்பட்டது..இதனால் இம்மலை தமிழுக்கு எழுத்து தந்த மலை எனும் சிறப்பு பெற்றது. . இங்குள்ள ஒரு கல்வெட்டு,சந்திரநந்தி ஆசிரியர் எனும் சமணத்துறவி 57 நாட்கள் உண்ணா நோன்பிருந்து வீடுபேறு பெற்றார் என்கிறது.
மற்றொரு கல்வெட்டு, இளையபட்டாரகர் எனும் சமணத்துறவி முப்பது நாட்கள் உண்ணாநோன்பிருந்து உயிர் துறந்தார் என்கிறது. சமீபத்தில் காணப்பட்ட கல்வெட்டு கோயிலில் விளக்கேற்ற நானூறு ஆடுகள் தானம் தரப்பட்டதாகத் தெரிவிக்கிறது. 

## மேற்கோள்கள்

## வெளி இணைப்புகள்
*திருநாதர் குன்று சமண நினைவுச் சின்னங்கள் - வட்டெழுத்துகள் - காணொளி

பகுப்பு:தமிழ்ச் சமணர்
பகுப்பு:சைனம்
பகுப்பு:சமணம்
பகுப்பு:தமிழ்நாட்டு சமணக் கோயில்கள் 
பகுப்பு:சமணக் கோயில்கள்
பகுப்பு:விழுப்புரம் மாவட்டம்
ஸ்ரீ ராம ராஜ்யம்

***ஸ்ரீ ராம ராஜ்யம்*** என்பது 2011 இல்  தெலுங்கு மொழியில் வெளியான இந்து பக்தித் திரைப்படம் ஆகும். சிறீ சாய் பாபா தயாரிப்பு நிறுவனம் இப்படத்தை தயாரித்திருந்தது.

பாபு என்பவர் இப்படத்தை இயக்கியுள்ளார். இப்படத்தில் நந்தமூரி பாலகிருஷ்ணா, நயன்தாரா ஆகியோர் முக்கிய கதாபாத்திரங்களில் நடித்திருக்கின்றனர். அக்கினேனி நாகேஸ்வர ராவ், மேகா சிறீகிந்த், ரோஜா செல்வமணி போன்றோர் நடித்திருந்தனர்.  இளையராஜா இப்படத்திற்கு இசையமைத்துள்ளார்.

இத்திரைப்படம் இந்து சமய இதிகாசங்களுள் ஒன்றான இராமாயணத்தை கதைக்களமாக கொண்டது.

## நடிகர்கள்

* அக்கினேனி நாகேஸ்வர ராவ் - வால்மீகி
* நந்தமூரி பாலகிருஷ்ணா - இராமர்
* நயன்தாரா - சீதை
* மேகா சிறீகாந்த் - இலட்சுமணன்
* கே. ஆர். விஜயா - கோசலை
* ரோஜா செல்வமணி - பூமாதேவி
* முரளி மோகன் மகந்தி - சனகன்
* எம். பாலய்யா - வசிட்டர்
* பிரம்மானந்தம்-
* விந்து தாரா சிங் - அனுமன்
* அமஞ்சி வெங்கட சுப்ரமணியம் - நாரதர்
* சமீர் - பரதன்
* சுதா - சனகரின் மனைவி
* மாஸ்டர் கௌரவ் - இலவன்
* மாஸ்டர் தனுஸ் குமார் -குசன்
* மாஸ்டர் பவன் சிறீ ராம் - குழந்தை அனுமன்
* சனா - கைகேயி
* ஹேமா
* நாகினீடு
* ரகுநாத் ரெட்டி

## ஆதாரங்கள்


பகுப்பு:2011 தெலுங்குத் திரைப்படங்கள்
பகுப்பு:இராமாயணத்தை அடிப்படையாகக் கொண்ட திரைப்படங்கள்
பகுப்பு:இந்து தொன்மவியல் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
அவதார புருஷன்

**அவதார புருஷன்** (Avathara Purushan) 1996 ஆம் ஆண்டு வெளிவந்த இந்திய தமிழ்த் திரைப்படமாகும். பாண்டியன் அறிவாளி இப்படத்தை இயக்கினார்.  இந்த படத்தில் ரஞ்சித் , ஆனந்த், சிவரஞ்சனி ஆகியோர் முன்னணி கதாபாத்திரங்களில் நடித்துள்ளனர். கௌண்டமணி , செந்தில் , விவேக் , வீரபாண்டியன், தலைவாசல் விஜய் , கவிதா, கரிகாலன் மற்றும் பலர் நடித்துள்ளனர்.  ஏ. ஜெகன்நாதன் மற்றும் கஸ்தூரி அனந்த் இப்படத்தை தயாரித்தனர். சிற்பி இசையமைக்க, ஜூன் 28, 1996 ஆம் தேதி வெளியானது.
## கதைச்சுருக்கம்
ஆனந்த் (ஆனந்த்) மற்றும் வைஷாலி (சிவரஞ்சனி) ஆகியோர் ஒரே கல்லூரியில் கல்வி பயின்றனர். ஆனந்த் வைஷாலியின் மேல் காதல் கொள்ள அதனை அவளிடம் வெளிப்படுத்துகிறான். ஆனால் வைஷாலியோ ஆனந்தின் காதலை நிராகரிப்பதுடன் அவனை கேலியும் செய்கிறாள். அந்த நாளில் இருந்து வைஷாலி செல்லும் இடங்களிற்கு எல்லாம் ஆனந்தும் சென்று அவளை துன்புறுத்தி வந்தான். பின்பு வைஷாலி பொலிஸிடம் முறையிடுகின்றாள். இதன் பின்னர் வைஷாலி கற்பமடைந்து விடுகிறாள் மற்றும் அக்குழந்தையின் தந்தை யார் என்பதையும் தனது பெற்றோரிடம் இருந்து மறைத்து விடுகிறாள். இவளின் கற்பத்தால் அவமாமானப்பட்டதாக நினைத்த அவளின் குடும்பத்தார் ஊட்டிக்கு குடிபெயர்கின்றனர்.

வைஷாலி இறுதியில் தன்னை கற்பழித்தவன் பற்றி தனது பெற்றோரிடம் தெரிவிப்பதோடு அவளின் குழந்தையை கற்பழித்தவனின் வீட்டின் முன்பு விட்டுச்சென்று விடுகிறாள். ஆனால் ஆனந்திற்கு (ரஞ்சித்) இது எதனையும் புரிந்துகொள்ள முடியவில்லை. ஆனந்தும் அக்கல்லூரியில் கல்விபயிலும் மாணவன். மேலும் ஆனந்த் வைஷாலியை துன்புறுத்தியதாக பொலிஸார் தவறுதலாக கைதும் செய்திருந்தனர்.

ஆனந்த் (ரஞ்சித்) அக்குழந்தையை பத்திரமாக பார்த்துக்கொள்கிறான். அதன்பிறகே ஆனந்த் (ரஞ்சித்) கற்பழித்த மற்றைய ஆனந்த் (ஆனந்த்) பற்றி சிந்திக்கிறான். இருவரும் ஒருவரை ஒருவர் தாக்கிகொள்கின்றனர். ஆனால் அவ்விருவரும் அப்பாவிகளாவர். அதேசமயம் வைஷாலிக்கும் ராஜாவிற்கும் (வீரபாண்டியன்) இடையில் நட்பு ஏற்படுகிறது. இதன்பின்னர் என்ன நடக்கிறது என்பதுதான் மீதிக்கதை.

## நடிகர்கள்

* ரஞ்சித் - ஆனந்த்
* ஆனந்த் - ஆனந்த்
* சிவரஞ்சனி - வைஷாலி
* கௌண்டமணி - பெரியசாமி
* செந்தில்
* விவேக் - அடைக்கலம்
* வீரபாண்டியன் - ராஜா
* தலைவாசல் விஜய் - வைஷாலியின் தந்தை
* கவிதா - வைஷாலினியின் தாய்
* கரிகாலன்
* தாமு
* போண்டா மணி
* மயில்சாமி
* செல்லதுரை
* ஜோக்கர் துளசி
* கோவை செந்தில்
* மதி
* மாஸ்டர் விஜய்
* பேபி ராணி
* யோகேஸ்வரி
* சுசிலா
* நிர்மலா
* ஈஸ்வரி
* அனுபமா
* இந்து

## இசை
இப்படத்தின் இசையமைப்பாளர் சிற்பி ஆவார். இதில் உள்ள 5 பாடல்களையும் எழுதியது கவிஞர் வாலி. 

## மேற்கோள்கள்

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிற்பி இசையமைத்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
கோவெலமுடி ராகவேந்திர ராவ்

**கோவெலமுடி ராகவேந்திர ராவ்** (பிறப்பு: 23 மே 1941)  என்பவர் இந்தியத் திரைப்பட இயக்குநர், தயாரிப்பாளர், திரைக்கதை எழுத்தாளர் மற்றும் நடன இயக்குநர் போன்ற பலதுறை வல்லுனர். தெலுங்குத் திரையுலகிலும், பாலிவுட், கன்னடத் திரையுலகிலும் பணியாற்றியுள்ளார். நந்தி விருதினை ஏழு முறையும், தென்னிந்திய பிலிம்பேர் விருதுகளை ஐந்து முறையும், இரு முறையும் சினிமா விருதுகளையும் பெற்றுள்ளார். மேலும் தென்னிந்திய சர்வதேசத் திரைப்பட விருதினையும் பெற்றுள்ளார்.

## விருதுகள் மற்றும் பெருமைகள்
;நந்தி விருது
*என்டிஆர் தேசிய விருது - 2015
* தெலுங்கு சினிமாவுக்கு வாழ்நாள் பங்களிப்புக்காக பி.என் ரெட்டி தேசிய விருது (2009)
*சிறந்த இயக்குனருக்கான நந்தி விருது&nbsp;– *[[அன்னமய்யா (திரைப்படம்)|அன்னமய்யா]]* (1997)
*சிறந்த திரைப்படத்திற்கான நந்தி விருது (இயக்குநர்)&nbsp;– *[[அன்னமய்யா (திரைப்படம்)|அன்னமய்யா]]* (1997)
*நடிகை சிறந்த நடன இயக்குநர்&nbsp;– *[[பெல்லி சந்தடி]]* (1996)
*சிறந்த இயக்குனருக்கான நந்தி விருது&nbsp;– *[[பெல்லி சந்தடி]]* (1996)
*சிறந்த இயக்குநர்&nbsp;– *[[அலரி பிரியுடு]]* (1993)
*சிறந்த இயக்குநர்&nbsp;– *[[பொப்லி பிராமணா]]* (1984)

;தென்னிந்திய பிலிம்பேர் விருதுகள் 
*சிறந்த இயக்குனருக்கான பிலிம்பேர் விருது - தெலுங்கு&nbsp;– *பிரேமா லெஹாலு* (1977)
*சிறந்த இயக்குநர்&nbsp;– *[[ஜகத்கா வீரடு அத்லோகா சுந்தரி]]* (1990)
*சிறந்த இயக்குநர்&nbsp;– *அலரி பிரியுடு* (1993)
*சிறந்த இயக்குநர்&nbsp;– *அன்னமய்யா* (1997)
*தென்னிந்திய பிலிம்பேர் வாழ்நாள் சாதனையாளர் விருது (2002)

;ஐஐஎப்ஏ உற்சவம் 
*இந்திய சினிமாவுக்கு சிறந்த பங்களிப்பு (2017)

;தென்னிந்திய சர்வதேசத் திரைப்பட விருதுகள்
*வாழ்நாள் சாதனையாளர் விருது (2014)

;சினிமா விருதுகள்
*வாழ்நாள் சாதனையாளர் விருது&nbsp;– (2012)
*சிறந்த திரைப்படம் (Jury)&nbsp;– *[[சீரடி சாய்]]*&nbsp;– (2013)

;மற்ற விருதுகள்
*அலு ராம லிங்கையா விருது (2016)

## ஆதாரங்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தெலுங்குத் திரைப்பட இயக்குநர்கள்
பகுப்பு:கன்னடத் திரைப்பட இயக்குநர்கள்
பகுப்பு:தெலுங்கு மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:கிருஷ்ணா மாவட்ட மக்கள்
பகுப்பு:1941 பிறப்புகள்
நகக்‌ஷதங்கள் (திரைப்படம்)

**நகக்‌ஷதங்கள்** (Nakhakshathangal) 1986 ஆம் ஆண்டு வெளிவந்த மலையாள மொழித்திரைப்படம் ஆகும். இதன் கதை, மற்றும் திரைக்கதை உருவாக்கியவர் எம். டி. வாசுதேவன் நாயர் ஆவார். இப்படத்தின் இயக்குநர் ஹரிஹரன் ஆவார். இப்படத்தில் நடித்தற்காக நடிகை மோனிஷாவுக்கு சிறந்த இளம் நடிகைக்கான விருது கிடைத்தது.

## கதை
குருவாயூர் கோவிலில் தன் மாமாவுடன் (திலகன்) பிரார்த்தனைக்காக வரும் 16 வயது பையனுக்கு (வினீத்) வயதான முதலாளியம்மாவின் துணைக்கு வந்திருக்கும் பெண்ணுடன் (மோனிஷா உண்ணி) அறிமுகம் கிடைக்கிறது. தன் மாமா கொடுக்கும் துன்பம் தாங்காமல் நம்பூதிரியின் (பி. ஜெயச்சந்திரன்) துணையுடன் அப்பெண்ணின் ஊருக்கே சென்று கல்லூரியில் படிக்கிறான். பின்னர் நம்பூதிரி இவனைமட்டும் விட்டுவிட்டு சென்றுவிட அப்பெண்ணின் முதலாளியின் வீட்டில் வேலைசெய்து கொண்டே படிக்கிறான். பல வேலைகளில் சாதூரியமாக நடந்துகொள்வதுகண்டு அந்த வீட்டு முதலாளியே படிக்கவைத்து தன் காது கேட்காத, பேசமுடியாத பெண்ணுக்கு (சலீமா) இவனைக் கேட்காமலே திருமணம் நிச்சயிக்கிறார். ஆனால் அவன் வேலைசெய்யும் பெண்ணின் மேல் காதல் கொண்டுள்ளான் என்று தெரிந்து திட்டுகிறார். முதலாளியின் மகள் வேலைக்காரப் பெண்ணுக்காக விட்டுக்கொடுக்கிறாள். அதே நேரத்தில் வேலைக்காரப்பெண் முதலாளி மகளுக்காக விட்டுக்கொடுக்கிறாள். ஆனால் கடேசியில் சோகத்தில் முடிகிறது. இது ஒரு முக்கோணக்காதல் கதையாகும்.

## விருதுகள்
**1987 [[தேசிய திரைப்பட விருதுகள், இந்தியா|தேசிய திரைப்பட விருதுகள்]] ** 
* சிறந்த இளம் வயது நடிகை மோனிஷா உண்ணி
* சிறந்த பெண் பின்னணிப் பாடகருக்கான தேசியத் திரைப்பட விருது - சித்ரா

## மேற்கோள்கள்

## மேலும் பார்க்க
*

பகுப்பு:1986 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
வம்சி பைடிபைலி

**வம்சி பைடிபைலி** (வம்சி) () (பிறப்பு 27 ஜூலை 1979) என்பவர் தெலுங்குத் திரைப்பட இயக்குனராவார். இவர் 2010 இல் *[[பிருந்தாவனம் (திரைப்படம்)|பிருந்தாவனம்]]* திரைப்படத்தினை இயக்கினார். அதன் மூலம் பிரலமானவாரக அறியப்படுகிறார்.

*[[யுவடு]]* (2014) & *[[தோழா (2016 திரைப்படம்)|தோழா]]* (2016) போன்ற திரைப்படங்களை இயக்கியுள்ளார். இவர் சிறந்த திரைப்பட இயக்குனருக்கான பிலிம்பேர் விருதினை வென்றவர்.

இவர் இந்தியாவில் நிர்மல் மாவட்டம் தெலங்காணா என்ற இடத்தில் பிறந்தார். மென்பொருள் துறையில் பணியாற்றிய பின்பு 2002 இல் ஈஸ்வர், 2004 இல் வர்சம், மாஸ்,பத்ரா போன்ற திரைப்படங்களில் துணை இயக்குனராகப் பணியாற்றினார்.

2007 இல் முன்னா என்ற திரைப்படத்தினை முதன்முதலாக இயக்கினார். 2010 இல் பிருந்தாவனம் என்ற திரைப்படத்தினை இயக்கினார். இப்படம் பெரும் புகழ் பெற்றுத்தந்தது. 2013 இல் *[[யுவடு]]*, 2016 இல் *[[தோழா (2016 திரைப்படம்)|தோழா]]* போன்ற படங்களை இயக்கினார்.

## திரைப்படம்

### இயக்குநர்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:1979 பிறப்புகள்
விக்ரம் குமார்

**விக்ரம் கே. குமார்** என்பவர் இந்தியத் திரைப்பட இயக்குநர் ஆவார். இவர் தெலுங்கு,தமிழ், இந்தி திரைப்படத்துறைகளில் படங்களை இயக்கியுள்ளார்.

சென்னை கிறித்துவக் கல்லூரியில் பட்ட படிப்பை முடித்தார். 1997 இல் இயக்குநர் பிரியதர்சன் என்பவரிடம் துணை இயக்குநராக இணைந்தார்.
சந்திரலேகா என்ற திரைப்படத்திலும், டோலி சஜா கி ரக்னா. ஹேரா ஃபெரி திரைப்படத்திலும் துணை இயக்குநராகப் பணியாற்றினார்.

1998 இல் சைலண்ட் ஸ்க்ரீம் என்ற திரைப்படத்தினை முதன்முதலாக இயக்கினார். இத்திரைப்படம் சிறந்த சுயமுன்னேற்றத்திற்கான திரைப்படத்திற்கான தேசிய விருது பெற்றது.

2001 இல் பெரியதிரை திரைப்படமாக தெலுங்கில் இஸ்டம் திரைப்படத்தினை இயக்கினார். இப்படத்தில் சிரேயா சரன் அறிமுகமானார்.*[[யாவரும் நலம்]]* (13பி) என்ற திகில் திரைப்படத்தினை நடிகர் மாதவனை நாயகனாக வைத்து இந்தி மற்றும் தமிழ் மொழிகளில் தந்தார்.

யாவரும் நலம் படத்தின் வெற்றியைத் தொடர்ந்து, அதிர்ஸ்டசாலி என்ற பெயரில் அதன் தொடர்ச்சியை எடுக்க திட்டமிட்டார். அப்படத்தின் நாயகனாக மாதவன் தேர்வு செய்யப்பட்ட போதும், கைவிடப்பட்டது.

## திரைப்படங்கள்

## விருதுகள்
;தேசிய திரைப்பட விருதுகள், இந்தியா
* சிறந்த தன்னம்பிக்கை திரைப்படத்திற்கான தேசிய விருது (இயக்குநர்) *சயிலன்ட் ஸ்கீம்* (1998)

;தென்னிந்திய பிலிம்பேர் விருதுகள்
* சிறந்த இயக்குனருக்கான பிலிம்பேர் விருது - தெலுங்கு -  *[[மனம் (திரைப்படம்)|மனம்]]* (2014)

## ஆதாரங்கள்

## வெளி இணைப்புகள்
* 
* 

பகுப்பு:தமிழ்த் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:வாழும் மக்கள்
பகுப்பு:சென்னைத் திரைப்பட இயக்குநர்கள்
பகுப்பு:சென்னை திரைக்கதை எழுத்தாளர்கள்
பல்லவி சா

**பல்லவி சா** (*Pallavi Shah*) என்பவர் ஓர் இந்திய சதுரங்க விளையாட்டு வீர்ர் ஆவார். இவர் 1979 ஆம் ஆண்டு நவம்பர் மாதம் 15 ஆம் நாள் பிறந்தார். இந்தியப் பெண்கள் அனைத்துலக மாசுட்டர் என்ற பட்டம் இவருக்கு 1999 ஆம் ஆண்டு வழங்கப்பட்டது.

## வாழ்க்கை வரலாறு

உலக இளையோர் சதுரங்கச் சாம்பியன் பட்டப் போட்டிகளின் வெவ்வேறு வயது பிரிவு போட்டிகளில் பல்லவி சா கலந்து கொண்டுள்ளார். 2001 ஆம் ஆண்டில் கொழும்பில் நடைபெற்ற பெண்கள் உலக சதுரங்க சாம்பியன் பட்டத்தின்  போட்டியின் ஆசிய மண்டல போட்டியில் பல்லவி வெற்றி பெற்றார். பெண்கள் உலக சதுரங்கச் சாம்பியன் பட்டப் போட்டியின் வெளியேற்றும் சுற்று போட்டியில் பங்கேற்ற இவர் அண்டோவனேட்டா சிடெஃபனோவாவிடம் தோற்று வெளியேறினார்.

பெண்கள் சதுரங்க ஒலிம்பியாடு போட்டிகளில் இவர் இந்தியாவின் சார்பில் பங்கேற்று விளையாடினார்:. 
*ஏரவானில் 1996 இல் நடைபெற்ற பெண்களுக்கான 32 ஆவது சதுரங்க ஒலிம்பியாடு போட்டியில் (+3, =2, -2),
*எலிசுட்டாவில் 1998 இல் நடைபெற்ற 33 ஆவது சதுரங்க ஒலிம்பியாடு போட்டியில் (+4, =5, -1)
*இசுதான்புல்லில் 2000 இல் நடைபெற்ற 34 ஆவது சதுரங்க ஒலிம்பியாடு போட்டியில் (+1, =0, -4) புள்ளிகள் எடுத்தார்.

## மேற்கோள்கள்
 
## புற இணைப்புகள்
*Pallavi Shah chess games at 365Chess.com

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீராங்கனைகள்
சந்திரலேகா (1997 திரைப்படம்)

***சந்திரலேகா*** என்பது 1997 இல் வெளிவந்த இந்தியத் திரைப்படமாகும். இந்தத் திரைப்படம் மலையாளம் மொழியில் வெளிவந்த நகைச்சுவத் திரைப்படமாகும். இப்படம் பிரியதர்சன் இயக்கினார். ஃபாசில் தயாரித்தார்.

மோகன்லால், சீனிவாசன், சுகன்யா, நெடுமுடி வேணு, மற்றும் இன்னொசென்ட் ஆகியோர் இத்திரைப்படங்களில் நடித்துள்ளனர். எஸ். பி. வெங்கடேஷ் இத்திரைப்படத்திற்கு இசையமைத்துள்ளார்.

## நடிகர்கள்
* மோகன்லால் - அப்புக்குட்டன்
* சுகன்யா - சந்திரிகா வர்மா
* பூஜா பாத்ரா  
* நெடுமுடி வேணு
* இன்னொசென்ட்
* சீனிவாசன்
* எம். ஜி. சோமன்
* சுகுமாரி (நடிகை)
* கொச்சி ஹனீஃபா
* டி. பி. மகாதேவன்
* ரேனா
* அனில் கபூர்

## ஆதாரங்கள்

## வெளி இணைப்புகள்
* 
* Chandralekha at the Malayala Sangeetham Database
* Chandralekha  at the Mohanlal's Official Website

பகுப்பு:1997 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
அம்பலகாரர்

**அம்பலகாரர்** என்போர் தமிழகத்தில் 
புதுக்கோட்டை, தஞ்சாவூர், திருச்சி, திருவாரூர், நாகப்பட்டிணம், சிவகங்கை, மதுரை, இராமநாதபுரம், பெரம்பலூர் மற்றும் கரூர் ஆகிய மாவட்டங்களில் பரவி வாழும் ஒரு இனக்குழுவினராவர். இவர்கள் தமிழகத்தின் சமூகங்களில் ஒன்றான முத்துராஜா (முத்தரையர்)  சாதிப் பட்ட பெயர்களுள் ஒன்றாகும். இவர்கள் வாழும் கிராமங்களில் ஊர்த்தலைவர்களாக அம்பலகாரர்கள் இருந்து வருகிறார்கள். இவர்கள் தங்களது பெயருக்குப் பின்னால் "அம்பலம்" "அம்பலகாரர்" "அம்பலத்தார் "என்ற வார்தையைப் பட்டமாகப் பயன்படுத்திக் கொள்கின்றனர். சில இடங்களில் முக்குலத்தோர் மக்களும் அம்பலம் என அறியப்படுகின்றனர்.

## மேற்கோள்கள்

பகுப்பு:தமிழரில் சாதிகள்
நட்டாக்கி பிரியங்கா

**நட்டாக்கி பிரியங்கா** (*Nutakki Priyanka*) என்பவர் ஓர் இந்திய சதுரங்க விளையாட்டு வீர்ர் ஆவார். இவர் 2002 ஆம் ஆண்டு சூன்  மாதம் 01 ஆம் நாள் பிறந்தார். இந்தியப் பெண்கள் அனைத்துலக மாசுட்டர் என்ற பட்டம் இவருக்கு 2018 ஆம் ஆண்டு வழங்கப்பட்டது.

## வாழ்க்கை வரலாறு

இளையோர் சதுரங்கச் சாம்பியன் பட்டப் போட்டிகளின் வெவ்வேறு வயது பிரிவு போட்டிகளில் நட்டாக்கி பிரியங்கா கலந்து கொண்டு வெற்றிகளைப் பெற்றுள்ளார். ஒன்பது வயதுக்கு உட்பட்டோர் பிரிவில் 2011, பதினோரு வயதுக்கு உட்பட்டோர் பிரிவில் 2013, 13 வயதுக்கு உட்பட்டோர் பிரிவில் 2015 போன்றவை  இவருடைய வெற்றிகள் ஆகும். 
  
2012 ஆம் ஆண்டில் நடைபெற்ற பெண்களுக்கான ஆசிய இளையோர் சதுரங்க சாம்பியன் பட்டப் போட்டியில் 10 வயதுக்கு உட்பட்டோர் பிரிவுப் போட்டியிலும், பெண்களுக்கான உலக இளையோர் சதுரங்க சாம்பியன் பட்டப் போட்டியில் 10 வயதுக்கு உட்பட்டோர் பிரிவுப் போட்டியிலும் போட்டியிட்டு நட்டாக்கி பிரியங்கா வெற்றிகள் பெற்றார்.
2018 ஆம் ஆண்டு ஆகத்து மாதம் ரீகா தொழில்நுட்ப பல்கலைக்கழக சதுரங்கச் சாம்பியன் பட்ட்த்தின் ஏ பிரிவு போட்டியில் மிகச் சிறந்த பெண் சதுரங்க வீராங்கனை என்ற பட்டம் இவருக்குக் கிடைத்தது.

## மேற்கோள்கள்

## புற இணைப்புகள்
*Nutakki Priyanka chess games at 365Chess.com

பகுப்பு:2002 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீரர்கள்
இச்சை

**இச்சை** அல்லது **ஆசை** என்பது ஒரு பொருள் அல்லது ஓர் உணர்வைத் தீர்ப்பதற்கான சூழ்நிலைக்கு ஆழ்ந்த ஆர்வத்தை அல்லது ஏக்கத்தை உருவாக்குகின்ற ஓர் உளவியல் சக்தியாகும்.
இச்சை என்பது பாலியல், காதல், பணம் அல்லது சக்தி போன்ற எந்த வடிவத்தையும் எடுக்க முடியும். சாதாரணமாக உணவின் மீதான இச்சை என்பது தேவைக்கான உணவைத் தேடுவதிலிருந்து வேறுபட்டதாகும்.

## சமயங்களில் இச்சை

சமயங்கள் குறிப்பாக கிறித்துவமானது பெருவிருப்பம், இச்சை இவற்றுக்கிடையே ஒரு வேறுபாட்டை வரையறுக்கின்றது. இச்சை என்பது ஓர் ஆசை அல்லது பொருத்தமற்ற ஆசையாகும். மேலும் இது வலுவானதும், நீதியற்ற வகையிலும் வரும் ஒழுக்கமற்றது என வகைப்படுத்துகிறது. அதே நேரம் சரியான நோக்கத்திற்காகக் கொள்ளும் ஆசையானது கடவுளால் கொடுக்கப்பட்ட ஒழுக்கமானதாகக் கருதப்படுகிறது

### பௌத்தம்
பௌத்த மெய்யியல் தத்துவங்களின் அடிப்படையில், இச்சையானது ஒரு குறிப்பிட்ட இடத்தைக் கொண்டுள்ளது. புத்தமதம் கூறும் அடிப்படையான நான்கு உண்மைகளில் இரண்டாவதாக இச்சை குறிப்பிடப்படுகிறது.

அனைவரது வாழ்விலும் துன்பம் என்பது இயற்கையானது.
ஆசையே துன்பத்திற்குக் காரணம்.
ஒருவருடைய வாழ்விலும் இயற்கையிலேயே துன்பத்தை அறுக்கும் வழி உள்ளது.
ஆசையை அறுத்தல் என்பதே ஒருவருடைய வாழ்வில் துன்பத்தைப் போக்கும் வழியாகும்.

இச்சையானது ஒரு குறிப்பிட்ட பொருள் மீதான, அதனோடு இணைந்திருத்தல், அதனைக் குறிப்பாகச் சுட்டுதல் ஆகிய உள்ளார்ந்த உண்ர்ச்சிகரமான விருப்பமாகும். இது வடிவு, உணர்ச்சி, அறிவு (ஞானம்), மனப்பான்மை, உணர்வுநிலை எனப்படும் ஐந்து ஸ்கந்தங்கள் என்பவற்றுடன் தொடர்புடையதாகும். இந்த விடயங்களின் சில சேர்க்கைகளால் நமக்குள் ஆசை உருவாகின்றன. எனவே ஆசையே ஒருவரது இழிநிலைக்கு பொதுவான இறுதியான காரணமாக இருக்கிறது. மேலும் குறிப்பிட்ட துன்பத்திற்கான உடனடி வேர்க்காரணமாகவும் ஆசையே இருக்கின்றது.

ஆசையை இல்லாமல் ஆக்குதல் அல்லது ஆசையிலிருந்து விடுபடுதல் என்பது பொதுவாகத் தவறாகவே புரிந்துகொள்ளப்படுகிறது. முக்திநிலையை அல்லது ஏழு கொடிய பாவங்களிலிருந்து விடுபட  விருப்பம் கொள்ளாமல் அவரது இச்சையுடன் இறந்துபோதலால், ஒருவர் தன் சுய திருப்திக்காக செய்த தலையாய கர்மாவானது அவரது ஒவ்வொரு பிறவியிலும் பின்தொடர்ந்து வந்துகொண்டே இருக்கும். அதனால் மீண்டும் மீண்டும் வாழ்க்கைச் சக்கரத்தில் முடிவே இல்லாமல் பிறவி எடுக்க வேண்டியதாகிறது. அவ்வாறின்றி சரியான வழியில் வாழ்தல், வாழ்க்கையைப் பற்றிய சரியான விழிப்புணர்வு ஆகியவை சிலரால் கண்டுபிடிக்கப்பட்டு வாழ்வில் கடைபிடிக்கப்பட்டு வந்துள்ளது.

ஸ்ரீ வத்சம் என்று சொல்லக்கூடிய ஒரு முடிவற்ற முடிச்சுக் குறியீடு ஒன்றை சரியான உலக கண்ணோட்டத்தோடு ஒப்பிடும்போது, அது முடிவற்ற இந்த வாழ்க்கையைப் பற்றிய குறியீடாகும். இது ஒருவர் உலக இச்சையிலிருந்து விடுபட்டு விடுதலையடைய விரும்பும் அந்த  நபரைக் குறிப்பதாகும் பிரதிபலிப்பதாகும். இவ்வுலக வாழ்வின் மீதான பற்றுகளுக்கு நான்கு விடயங்கள் காரணங்களாய் உள்ளன. சடங்குகள், உலகப்பற்று, மகிழ்ச்சி, மற்றும் சுயம் ஆகியவையே அவையாகும். இந்த நான்கினையும் விழிப்புணர்வுடன் அறிந்து, நன்னெறியைப் பின்பற்றி வாழ்பவர்களை, அருகத நிலையை அடைந்தவர் என பௌத்தம் கூறுகிறது. 

ஆசையை அறுக்கவேண்டுமெனில், அதன் திட்டமிடப்படாத விளைவுகளை முதலில் அறிந்துகொள்ள வேண்டும். மேலும் விழிப்புணர்வுடன் கூடிய நேர்மையான எண்ணம், நேர்மையான பேச்சு, நேர்மையான நடத்தை, வாழ்வாதாரங்கள், நேர்மையான முயற்சி ஆகியவற்றுடன் ஆசை அமர்ந்துள்ள இடத்தினையும் அறிந்து மனதை ஒருமுகப்படுத்த வேண்டும்.

## மேற்கோள்கள்

பகுப்பு:உணர்ச்சிகள்
பகுப்பு:மனித உணர்வுகள்
மிகவும் பிற்படுத்தப்பட்ட வகுப்பினர், தமிழ்நாடு

**மிகவும் பிற்படுத்தப்பட்டோர்** (*Most Backward Classes in Tamilnadu*) தமிழ்நாட்டில் 41 சாதியினர்களை மிகவும் பிற்படுத்தப்பட்டோர் பட்டியலில் தமிழ்நாடு அரசு வைத்துள்ளது. கல்வி மற்றும் வேலைவாய்ப்புகளில் சீர்மரபினருடன் சேர்த்து மிகவும் பிற்படுத்தப்பட்ட சாதியினர்களுக்கு 20% இட ஒதுக்கீடு தமிழ்நாடு அரசு வழங்கியுள்ளது.

## மிகவும் பிற்படுத்தப்பட்டோர் பட்டியல்
# அம்பலக்காரர்
# ஆண்டிப்பண்டாரம்
# பெஸ்தா, சீவியர்
# பட்ராஜீ (சத்திரிய ராஜீக்கள் நீங்கலாக)
# போயர், ஒட்டர்
# தாசரி
# தொம்மரா
# எரவள்ளர் (இவ்வினத்தவர்கள் பட்டியலில் பழங்குடியினராக உள்ள (கன்னியாகுமரி மாவட்டத்திலும், தென்காசி வட்டம், செங்கோட்டை வட்டம் நீங்கலாக)
# இசை வேளாளர்
# ஜம்புவானோடை
# ஜங்கம்
# ஜோகி
# கொங்குச் செட்டியார் (கோயம்புத்தூர் மற்றும் ஈரோடு மாவட்டம் மாவட்டங்களில் மட்டும்)
# கொரச்சா
# குலாலர், குயவர், கும்பரர் (தஞ்சாவூர், நாகப்பட்டினம், திருவாரூர், புதுக்கோட்டை, இராமநாதபுரம், சிவகங்கை, விருதுநகர், திருநெல்வேலி மற்றும் தூத்துக்குடி மாவட்டங்கள்)
# குன்னுவர் மன்னாடி
# குறும்பர், குறும்ப கவுண்டர்
# குறு உறனி செட்டி
# மருத்துவர், நாவிதர், மங்கலா, வேலக்கட்டலவா, வேலக்கட்டல நாயர் மற்றும் புரோனோபகாரி
# மோண்ட் கொல்லா
# மவுண்டாடன் செட்டி
# கேந்திரா, மேதரா
# முட்டலகம்பட்டி
# நரிக்குறவர்
# நோக்கர்
# வன்னிய குல சத்திரியர் (வன்னியர், வன்னியா, வன்னியகவுண்டர், கவுண்டர் அல்லது கண்டர், படையாட்சி, பள்ளி மற்றும் அக்னி குல சத்திரியர் உட்பட)
# பரவர் (இச்சமுதாயத்தினர் பட்டியல் வகுப்பினராக உள்ள (கன்னியாகுமரி மாவட்டத்திலும், தென்காசி வட்டம், செங்கோட்டை வட்டம் நீங்கலாக, கிறித்துவ மதத்திற்கு மாறியவர் உட்பட)
# மீனவர் (பர்வதராஜகுலம், பட்டணவர்,  செம்படவர் கிறித்துவ மதத்திற்கு மாறியவர் உட்பட)
# முக்குவார் அல்லது முகயர் (கிறித்துவ மதத்திற்கு மாறியவர் உட்பட)
# புன்னன், வேட்டுவ கவுண்டர்
# பண்ணையார் (கன்னியாகுமரி மாவட்டத்தில் கதிகாரர் நீங்கலாக)
# சதாத ஸ்ரீ வைஷ்ணவ (சதானி, சட்டாடி மற்றும் சட்டாட வைஷ்ணவ உட்பட)
# சோழிய செட்டி
# தெலுங்குப் பட்டி செட்டி
# தொட்டிய நாயக்கர் (ராஜகம்பளம், கொல்லாவர், சில்லவர், தொக்களவார் மற்றும் தொழுவ நாயக்கர்)
# தொண்டைமான்
# வலையர் (செட்டிநாடு வலையர் உட்பட)
# வண்ணார் (சலவைத் தொழிலாளர்), அகசா, மடிவளா, ஏகாலி, ராஜகுல, வேலுத்தடார் மற்றும் ராஜாகா உட்பட) (இச்சமூகத்தினர் பட்டியலிடப்பட்ட சாதிகளாக இருக்கும் (கன்னியாகுமரி மாவட்டத்திலும், தென்காசி வட்டம், செங்கோட்டை வட்டம் நீங்கலாக)
# வேட்டைக்காரர்
# வேட்டுவ கவுண்டர்
# யோகீஸ்வரர்

## இவற்றையும் காண்க
* சீர்மரபினர்
* இந்திய நடுவண் அரசு அறிவித்துள்ள இதர பிற்படுத்தப்பட்டவர்களின் பட்டியல் – தமிழ்நாடு
* பிற்படுத்தப்பட்டோர்
* கிரீமிலேயர்
* மிகவும் பிற்படுத்தப்பட்டோர்
* இதர பிற்படுத்தப்பட்ட வகுப்பினர்
* பட்டியல் சமூகத்தினரும் பட்டியல் பழங்குடியினரும்
*பொருளாதாரத்தில் நலிந்த பிரிவினர்
*முன்னேறிய வகுப்பினர்
*ஜம்மு காஷ்மீரில் இட ஒதுக்கீடு
* தமிழக சாதிகள் பட்டியல்

## மேற்கோள்கள்

## வெளி இணைப்புகள்
* தமிழ்நாட்டில் இட ஒதுக்கீடு வரலாறு - காணொலி 1  
*  தமிழ்நாட்டில் இட ஒதுக்கீடு வரலாறு - காணொலி 2  
*  தமிழ்நாட்டில் இட ஒதுக்கீடு வரலாறு - காணொலி 3 
*  தமிழகத்தின் இட ஒதுக்கீடு முறை - காணொலி 
*  தமிழகத்தில் இடஒதுக்கீடு கடந்து வந்த பாதை - காணொலி 

பகுப்பு:சாதிகள்
பகுப்பு:தமிழரில் சாதிகள்
பகுப்பு:இந்திய இனக்குழுக்கள்
பகுப்பு:இந்திய சமூகம்
பகுப்பு:இந்தியாவில் இட  ஒதுக்கீடு
பியூட்டோகார்பாக்சிம்

**பியூட்டோகார்பாக்சிம்** (*Butocarboxim*) என்பது C7H14N2O2S   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் கார்பமேட்டு எசுத்தரை வேதி வினைக்குழுவாகக் கொண்டுள்ள ஒரு பூச்சிக்கொல்லியாகும். ஆல்டிகார்பு என்ற கார்பமேட்டு பூச்சிக்கொல்லியின் கட்டமைப்பு மாற்றியன் பியூட்டோகார்பாக்சிம் ஆகும் . 

## மேற்கோள்கள்

பகுப்பு:தயோயீத்தர்கள்
பகுப்பு:ஆக்சைம் எசுத்தர்கள்
பகுப்பு:கார்பமேட்டு பூச்சிக்கொல்லிகள்
மலரினும் மெல்லிய

***மலரினும் மெல்லிய***  (malarinum melliya) 2008 இல் வெளியான தமிழ் காதல் திரைப்படம். பி. எஸ். செல்வராஜ் இயக்கத்தில் விக்னேஷ், வர்ஷினி, பெரியார்தாசன், மற்றும் சிவசக்ரவர்த்தி ஆகியோர் நடித்தனர். சுகுமாரி ராஜமனோகரன் தயாரிப்பில் சௌந்தர்யன் இசையமைப்பில் 9 மே 2008 இல் வெளியானது.  விக்னேஷிற்கு  பின்னணி குரல் வழங்கிய கே. பி. சேகர் தமிழக அரசு திரைப்பட விருதுகள் 2007 ஆம் ஆண்டிற்கான சிறந்த பின்னணி குரல் கொடுப்பவர்  (ஆண்) விருது  பெற்றார்.

## கதைச்சுருக்கம்

கிராமத்திற்கு வரும் பள்ளி ஆசிரியர் ஒரு பெரிய வீட்டின் முன் மக்கள் கூடிநிற்பதைப் பார்த்து அந்த கிராமத்தைச் சேர்ந்த பெரியவரிடம் (பெரியார்தாசன்) அதற்கானக் காரணத்தைக் கேட்கிறார். அந்தக் கிராமத்தின் தலைவர் இளங்கோ (விக்னேஷ்) மரணப்படுக்கையில் இருப்பதாகச் சொல்லி, இளங்கோவின் வாழ்க்கைப் பற்றிக் கூறுகிறார்.

பணக்காரரான சுந்தரவதனம் (சிவ சக்கரவர்த்தி) அந்த கிராமத்தினர் உயர்வாக மதிக்கும் பெரிய மனிதர். அவருடைய மூத்த மகன் இளங்கோ  (விக்னேஷ்) தந்தையின் வழிநடப்பவர். சுந்தரவதனம் காதல் திருமணத்தை எதிர்ப்பவர். அந்த ஊர்க் கோயிலின் அர்ச்சகர் பெண் சந்தியாவும் (வர்ஷினி) இளங்கோவும் காதலிக்கிறார்கள். அந்த ஊரில் காதலிப்பவர்களுக்குத் தண்டனை வழங்கி அவர்களைப் பிரிக்கும் சுந்தரவதனம் மகனின் காதலைக் கேள்விப்பட்டு, சந்தியாவின் தந்தையை அவமானப்படுத்துகிறார். இதனால் இளங்கோ தந்தையை எதிர்த்துப் பேசுகிறான். அதிர்ச்சியில் மாரடைப்பு ஏற்பட்டு சுந்தரவதனமும் அவர் மனைவியும் இறக்கின்றனர். இதற்கு சந்தியாவும் அவள் தந்தையும்தான் காரணம் என்று அவர்களை ஊரைவிட்டுத் துரத்துகின்றனர். போகும் முன் சந்தியா தன் காதல் உண்மையானது என்று இளங்கோவிடம் சொல்லிவிட்டுச் செல்கிறாள். இளங்கோ அவனது தந்தையின் பொறுப்புகளை ஏற்று அந்தக் கிராமத்தின் தலைவராகிறான். அவன் திருமணம் செய்துகொள்ளாமல் அந்த கிராமத்திற்காக வாழ்கிறான், என்று கதையைக் கூறி முடிக்கிறார்.

திருமணம் செய்துகொள்ளாமல் வாழும் சந்தியா இறக்கும்தருவாயில் இருக்கும் வயதான தன் காதலன் இளங்கோவைக் காண வருகிறாள். வாழ்க்கையில் இணைய முடியாத சந்தியாவும் இளங்கோவும் தங்கள் மரணத்தில் ஒன்றாக இணைகின்றனர்.

## நடிகர்கள்

* விக்னேஷ் - இளங்கோ 
* வர்ஷினி - சந்தியா 
* சிவசக்ரவர்த்தி - சுந்தரவதனம் 
* பெரியார்தாசன் 
* பி. எஸ். செல்வராஜ் 
* ஜாய் 
* தாதா முத்துக்குமார் - அர்ச்சகர் 
* முத்துக்காளை
* நெல்லை சிவா 
* கோபி 
* விஜயபாஸ்கர் 
* வீரா 
* புதுகை மணிமாறன் 
* சுந்தர் 
* லதா - இளங்கோ சகோதரி 
* ஷர்மிளா - இளங்கோ சகோதரி 
* மகேஸ்வரி 
* கற்பகம் 
* நாகலட்சுமி

## தயாரிப்பு

இப்படத்தின் படப்பிடிப்பு புதுக்கோட்டை, கொடைக்கானல், அறந்தாங்கி, நாட்டரசன்கோட்டை, திருச்சிராப்பள்ளி, தஞ்சாவூர், ஸ்ரீபெரும்புதூர் மற்றும் சென்னை ஆகிய ஊர்களில் நடந்தது. மலரினும் மெல்லிய படத்தில் விக்னேஷ், வர்ஷினிக்குக் கொடுத்த முத்தம் பரபரப்பாக பேசப்பட்டது.

## இசை

படத்தின் இசையமைப்பாளர் சவுந்தர்யன். பாடலாசிரியர்கள் முத்து விஜயன், கவிமுகில், சீர்காழி சிற்பி மற்றும் பாலமுருகன் ஆகியோர். ராம நாராயணன், கலைப்புலி ஜி. சேகர் பங்கேற்ற பாடல் வெளியீட்டு நிகழ்ச்சியில் கார்த்தி பாடல்களை வெளியிட்டார்.

## வெளியீடு

இப்படம் வணிகரீதியில் தோல்விப்படமானது .

## மேற்கோள்கள்


பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சௌந்தர்யன் இசையமைத்த திரைப்படங்கள்